Diari Oficial de la Generalitat Valenciana


Sumari del DOGV 8321, del 20-06-2018 (2018/6042)

RESOLUCIÓ de 8 de juny de 2018, de la directora general de l'Institut Valencià de Competitivitat Empresarial (IVACE), per la qual s'amplia el pressupost de la convocatòria d'ajudes dirigides a centres tecnològics de la Comunitat Valenciana per al desenvolupament de projectes d'R+D de caràcter no econòmic realitzats en cooperació amb empreses, amb càrrec al pressupost de l'exercici 2018.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8321

Data del DOGV
:   20-06-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/6042


Data del document
:   08-06-2018

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 8 de juny de 2018, de la directora general de l'Institut Valencià de Competitivitat Empresarial (IVACE), per la qual s'amplia el pressupost de la convocatòria d'ajudes dirigides a centres tecnològics de la Comunitat Valenciana per al desenvolupament de projectes d'R+D de caràcter no econòmic realitzats en cooperació amb empreses, amb càrrec al pressupost de l'exercici 2018. [2018/6042]  
  
Per Resolució de 15 de gener de 2018, del president de l'Institut Valencià de Competitivitat Empresarial (IVACE), es van convocar les ajudes dirigides a centres tecnològics de la Comunitat Valenciana per al desenvolupament de projectes d'R+D de caràcter no econòmic realitzats en cooperació amb empreses, amb càrrec al pressupost de l'exercici 2018, publicada en el DOGV núm. 8224, de 31 de gener de 2018 (BDNS Identif.: 383717).  
En l'article 12 de l'esmentada resolució s'arreplega que es podrà incrementar el finançament quan es produïsca un augment del crèdit disponible procedent d'altres convocatòries en què s'hagen resolt sol·licituds per import inferior a la despesa inicialment previst, o de les quals deriven obligacions liquidades o reconegudes per import inferior a l'ajuda que va ser concedida al seu dia, o bé quan el dit augment siga conseqüència d'una generació, ampliació o incorporació de crèdit.  
  
Havent-se produït i aprovat una generació de crèdit per a aquesta convocatòria per import de 2.030.263,09 euros, es considera convenient, de conformitat amb la proposta de la Comissió d'Avaluació del programa i de l'informe de l'Àrea d'Instituts Tecnològics i CEEI, ampliar pel dit import el pressupost de la convocatòria, a fi de poder elevar la intensitat de les ajudes al 100 % dels costos elegibles.  
  
En virtut del que estableix l'article 12 de la Resolució de 15 de gener de 2018, del president de l'IVACE, sobre l'increment del pressupost per a la concessió de les ajudes per mitjà d'aprovació de la corresponent modificació de la convocatòria, i de conformitat amb allò que disposa l'article 26.2 de la Llei 22/2017, de 29 de desembre, de Pressupostos de la Generalitat per a l'exercici 2018, resolc:  
Ampliar en 2.030.263,09 euros la dotació pressupostària corresponent a la convocatòria d'ajudes dirigides a Centres Tecnològics de la Comunitat Valenciana per al desenvolupament de projectes d'R+D de caràcter no econòmic realitzats en cooperació amb empreses, amb càrrec al pressupost de l'exercici 2018, aprovada per Resolució de 15 de gener de 2018, del president de l'IVACE (DOGV 8224, 31.01.2018), de fons procedents de la línia pressupostària S6724000.  
El pressupost total per a la dita convocatòria serà en conseqüència de 95.080.872,09 euros.  
La present resolució entrarà en vigor l'endemà de la publicació del seu extracte en el Diari Oficial de la Generalitat Valenciana (DOGV).  
  
  
València, 8 de juny de 2018.- La directora general de l'Institut Valencià de Competitivitat Empresarial: Júlia Company Sanus.